cyanic-selkie/wikianc huggingface dataset:
Սիամանթոյի անվան թիվ 162 միջնակարգ դպրոց
Սիամանթոյի անվան թիվ 162 միջնակարգ դպրոց, 1973 թվականին Երևան քաղաքի, Հարավարևմտյան թաղամասի Ա2 թաղամասի, Անդրանիկի 4 հասցեում բացվեց Սիամանթոյի N 162 միջնակարգ դպրոցը։
Ընդհանուր նկարագիր
Դպրոցն ունի 9 մասնաշենք, որը բավարարել է կաբինետային համակարգով աշխատելուն։ Դպրոցի հիմնադիր տնօրենը եղել է ՀԽՍՀ վաստակավոր ուսուցիչ Գրիգոր Մաթևոսի Մաթևոսյանը։ Կրթօջախն աշխատել է վարժարանային համակարգով՝ մասնագիտական կողնորոշում տալով իր սաներին։ Դպրոցի պատմությունը կերտելու մեջ իրենց ավանդն են ունեցել նաև Հայրենական մեծ պատերազմի մասնակից ուսուցիչները՝ Գրիգոր Մաթևոսյանը, Հարություն Զոհրաբյանը, Պատվական Աճեմյանը, Գուրգեն Սաղյանը, Արշամ Խաչատրյանը, Սուրեն Տոնոյանը, որոնց արժանի հետևորդները դարձան դպրոցի մի շարք շրջանավարտներ՝ հերոսանալով Արցախյան ազատամարտում։
2015 թվականի ապրիլի 16-ին դպրոցի բակում բացվեց Սիամանթոյի կիսանդրին։
Դպրոցի ավանդույթները
1994 թվականին դպրոցն անվանակոչվել է արևմտահայ մեծանուն բանաստեղծի՝ Սիամանթոյի (Ատոմ Յարճանյան) անունով։ Սիամանթոյի անվան դպրոցը հաջողություններ է ունեցել շրջանային, քաղաքային և հանրապետական օլիմպիադաներում։ Դպրոցի սաները օլիմպիադաներում բազմիցս հաղթող են ճանաչվել։ Անվանակոչումից հետո դպրոցում ավանդական է դարձել Սիամանթոյական շաբաթի անցկացումը։ Իր պատմության ընթացքում դպրոցը ստեղծել է բազմաթիվ ավանդույթներ՝ ուսուցչի երդման և օծման արարողություն, առաջին դասարանցիների օծման օր, «Ծաղկի տոն», «Ինքնակառավարման օր», երգի և ասմունքի փառատոն, նորաձևության մրցույթ։ Դպրոցը կարևորում է ոչ միայն գրական-գեղարվեստական, այլև ռազմահայրենասիրական դաստիարակություն ապահովող միջոցառումները։
Այժմյան դպրոցը
2008 թվականին դպրոցի տնօրենն է Աննա Ստեփանյանը։
Կատեգորիա:Երևանի դպրոցներ
Էմա Կլինեկ
Էմա Կլինեկ (Ema Klinec, ), սլովենացի դահուկացատկի մարզիկ։ 2021 թվականին նա դարձավ դահուկացատկի սլովենացի առաջին կին աշխարհի չեմպիոնը 2021 թվականի FIS-ի դահուկացատկի Սկանդինավյան աշխարհի առաջնության ավարտից հետո ։
Ձմեռային օլիմպիական խաղեր
FIS աշխարհի դահուկացատկի առաջնություն
Ծանոթագրություններ
Կատեգորիա:Մարզուհիներ
Սուրբ Խաչ եկեղեցի (Խանդո)
Սուրբ Խաչ եկեղեցի, Հայ Առաքելական Սուրբ Եկեղեցի, գտնվում է Վրաստանի Սամցխե-Ջավախեթի մարզի Ախալքալաքի մունիցիպալիտետի Խանդո գյուղում, կառուցվել է 19-րդ դարում, 1856 թվականին։
Ըստ Վրաստանի հայոց թեմ և Իմերեթի թեմի 1839-1840 թվականների արխիվների կան հիշատակումներ այս եկեղեցու մասին։
1866 թվականին եկեղեցին եղել է փայտաշեն կառույց, իսկ 1885 թվականին՝ քրաշեն։ Եկեղեցու հարակից՝ հարավային կողմում կա գերեզմանատուն։
Ճարտարապետություն
Սուրբ Խաչ եկեղեցին բազիլիկ կառույց է, որը կառուցմած է տուֆ տեսակի քարից, նրա չափերն են՝ 11.63 x 17.69 մետր։
Ունի մեկ մուտք, հարավային կողմում, մուտքի վերևի մասում կա արձանագրություն։
Շինարարության կապակցանյութ օգտագործվել է կիրը։
Եկեղեցին ունի նաև զանգակատուն, որը գտնվում է արևմտյան մասում՝ տանիքին։ Եկեղեցու խորանը գտնվում է արևելյան կաղմում։
1839-1870-ական թվականներին եկեղեցու հոգևոր կազմն է եղել՝ քահանա Տեր Վարդան Տեր-Ստեփանյանցը, դպիրներ Թորոս Կյուրեղյանը և Հարություն Խաչատրյանը, իսկ 1880-ական թվականներին՝ քահանա Խաչատուր Տեր-Վարդանյանը։
Եկեղեցին վերաօծվում է 2009 թվականի մայիսի 8-ին, Վիրահայոց թեմի առաջնորդ Տ. Վազգեն եպիսկոպոս Միրզախանյանի ձեռամբ և Սամցխե-Ջավախքի և Ծալկայի ընդհանուր առաջնորդական փոխանորդի և հոգևոր դասի մասնակցությամբ։
Ծանոթագրություններ
Կատեգորիա:Եկեղեցիներ Կատեգորիա:Վանքեր Կատեգորիա:Հայ Առաքելական Եկեղեցի Կատեգորիա:Վրաստանի հայոց թեմ
Օշենտիոս Վրզարյան
Օշենտիոս Վրզարյան (Oxendius Vărzărescu,, Verzár Oxendius, ), Գեռլայի Հայ կաթողիկե եկեղեցու առաջին եպիսկոպոսը։ Ռումինիայի «հայկական քաղաքի»՝ Գեռլայի հիմնադիրը ։
Կենսագրություն
Օշենտիոս Վրզարյանը ծնվել է 1655 թվականին Բոտոշանիում։ Նա հայ առաքելական քահանա էր, որը Բիստրիցա էր եկել մոլդովահայերի հետ ։
1670 թվականին Վրզարյանը գտնվել է Հռոմում, որտեղ սովորել է և նշանակվել Տրանսիլվանիայի հայոց եպիսկոպոս։ 1672-1686 թվականներին նա կնքել է իր եկեղեցու միությունը Հռոմի հետ։ 1687 թվականին նա եպիսկոպոս է ձեռնադրվել (օծվել) Լվովի հայ կաթոլիկ եկեղեցու եպիսկոպոս Վարդան Հունանյանի կողմից ։
Թուրքերի հետ մարտերի ժամանակ Օշենտիոս Վրզարյանը գերի է ընկել և երեք տարի կալանավորված է եղել Կոստանդնուպոլսում ։
1712 թվականին Վրզարյանը գնացել է Վիեննա, որտեղ մահացել է 1715 թվականի մարտի 10-ին։ Կասկածներ կան, որ նրան թունավորել են ։
Արտաքին հղումներ
Կատեգորիա:Հայ հոգևորականներ Կատեգորիա:Հայ եպիսկոպոսներ Կատեգորիա:Սպանված կրոնական առաջնորդներ Կատեգորիա:Բնօրինակում անաղբյուր հոդվածներ
Պրահայի մետրոպոլիտեն
Հիմնական տեղեկություններ
Պրահայի մետրոպոլիտենը ունի երեք գիծ և յուրաքանչյուրը ներկայացված է իր գույնով քարտեզի վրա՝ A գիծը (կանաչ), B գիծը (դեղին) և C գիծը (կարմիր)։ Կայարանների թիվը կազմում է 61, որոնցից 3 փոխադրման կայարաններ են։ Նրանք կազմում են 60 կմ երկարություն ունեցող հիմնականում ստորգետնյա ուղիներ։ Մետրոպոլիտենը աշխատում է առավոտվա 4-ից մինչև կեսգիշեր, գնացքների ժամանման ընդմիջումը կազմում է 2-3 րոպե պիկ ժամերին։
Պրահայի մետրոպոլիտենի շատ կայարաններ բավականին մեծ են և ունեն մի քանի մուտք։ Դա կարող է շփոթմունք առաջացնել, հատկապես կենտրոնական մասում, օրինակ՝ Մուստեկում (Můstek) կամ Մուզեումում (Muzeum)։ Նույնիսկ ճիշտ կայարանում ընտրելով սխալ ելքը կարող է հանգեցնել նրան, որ կորցնում եք 5-10 րոպե ոտքով քայլելով։ Հիմնականում կայարաններում կան ցուցանակներ, որոնք օգնում են նրանց, ովքեր չգիտեն չեխերեն։
Համակարգը և կայարանները
Պրահայի մետրոպոլիտենի համակարգը կազմում է եռանկյուն, որտեղ երեք գծերը հատվում են երեք կետում՝ կազմելով փոխադրման կայարաններ։ Յուրաքանչյուր փոխադրման կայարան ունի երկու սրահ՝ ամեն մի գծի համար։ Կայարանների տեղադրման խորությունը զգալիորեն տատանվում է։ Ամենախորը կայարանն է Նամեստի Միռուն (Náměstí Míru), 52 մետր խորության վրա։ B գծի մի մասը անցնում է գետնից բարձր ապակեպատ թունելով։
Ծանոթագրություններ
Կատեգորիա:1974 հիմնադրումներ Չեխոսլովակիայում
Ստարոմեշչերովո
Ստարոմեշչերովո (Старомещерово, Иҫке Мишәр), գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 338 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Մեչետլինսկի շրջանի բնակավայրեր
Աստերոիդների ցանկ (44901-45000)
Աստերոիդների ցանկ (44801-44900) * Աստերոիդների ցանկ * Աստերոիդների ցանկ (45001-45100)
Տրուխանովո (գյուղ, Պոչինկովսկի շրջան)
Տրուխանովո (Труханово), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 27 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
Սեն Լեժե Դյուբոսք
Սեն Լեժե Դյուբոսք (Saint-Léger-Dubosq), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 177 մարդ, բնակչության խտությունը` 43.60 մարդ/կմ²։ Բնակավայրը զբաղեցնում է 4.06 կմ² տարածք։
Աշխարհագրություն
Գտնվում է Փարիզ քաղաքից 180 կմ արևմուտք, Կան քաղաքից` 26 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 123 աշխատունակ (15-64 տարեկան) բնակիչ, որոնցից ակտիվ էին 90-ը, իսկ ոչ ակտիվները` 33։ Ակտիվության ցուցանիշը կազմում է 73,2 %։ 90 աշխատունակ մարդկանցից աշխատել է 88 անձ (44 տղամարդ և 44 կին)։ Գործազուրկ են եղել 2 անձ (1 տղամարդ և 1 կին)։ 33 անաշխատունակներից 18-ը եղել են աշակերտներ կամ ուսանողներ, 10-ը` թոշակառուներ, իսկ 5-ը չեն աշխատել տարբեր պատճառներով ։
Բեհեյդի
Բեհեյդի, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Դերբի (մրցում)
Դերբի (Derby), ձիարշավային մրցումներ ցեղական 3-ամյա զտարյուն հեծկան ձիերով՝ 2400 մ տարածության վրա։ Առաջին անգամ կազմակերպել է լորդ Էփսոմ Դերբին (որից Էլ Դերբի անունը), 1778 թվականին Անգլիայում։
Մի շարք երկրներում, դերբի են կոչվում 4-ամյա վարգաձիերով անցկացվող մարզաշրջանի գլխավոր մրցումները ևս, Գերմանիայում նաև՝ արգելքների հաղթահարման խոշորագույն մրցումները։
Կատեգորիա:Ձիասպորտ
Ջեք Կոուլման
Ջոն ՄաքԴոնալդ «Ջեք» Կոուլման (John MacDonald «Jack» Coleman, ), ամերիկացի դերասան և սցենարիստ, ով հայտնի է դարձել գիտաֆանտաստիկական «Հերոսները» հեռուստասերիալի Նոյ Բեննետի և «Տոհմ» օճառոտ օպերայի Սթիվեն Քերինգթոնի կերպարներով ։
Վաղ կյանք
Ջեք Կոուլմանը ծնվել է 1958 թվականի փետրվարի 21-ին ԱՄՆ Փենսիլվանիա նահանգի Իստոն քաղաքում։ Համարվում է Բենջամին Ֆրանկլինի վեցերորդ սերունդը։ Հաճախել է Solebury School և Դյուկայի համալսարան, որտեղ էլ որոշել է դառնալ դերասան։ Համալսարանն ավարտելուց հետո 1980 թվականին տեղափոխվել է Ազգային թատերական ինստիտուտ ։
Կարիերա
2013 թվականին Շոնդա Ռայմսը Կոուլմանին վերցրել է «Սկանդալ» հեռուստասերիալի դերասանական անձնակազմի մեջ ։
Անձնական կյանք
1996 թվականին ամուսնացել է դերասանուհի Բեթ Թուսենի հետ։ 1999 թվականին նրանք ունեցել են աղջիկ, ում անվանել են Թես։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի սցենարիստներ Կատեգորիա:Ամերիկացի տղամարդ թատերական դերասաններ
Ստարոմիշաստովսկայա
Արտաքին հղումներ
Կատեգորիա:Ռուսաստանի ստանիցաներ Կատեգորիա:1794 թվականին հիմնադրված բնակավայրեր Կատեգորիա:Կրասնոդարի երկրամասի Դինսկայայի շրջանի բնակավայրեր
Մեդալիոն (ֆիլմ, 2003)
«Մեդալիոն» (The Medallion), ֆիլմի ռեժիսորն է Գորդոն Չանը։
Սցենար
Էդդի Յանգը կարողանում է ողջ մնալ մի վատ իրադրության ժամանակ։ Նրա կյանքը փրկում է մի կախարդական մեդալիոն։ Այդ մեդալիոնը Էդդի-ին տալիս է մի գերբնական ուժ և նրան դարձնում է անպարտելի ռազմիկի։ Էդդին իր զուգընկերուհու՝ Նիկոլի հետ, ուզում է բացահայտել այդ մեդալիոնի գաղտնիքը և դրա հետ մեկտեղ հակահարված տալ այն մարդկանց, որոնք ցանկանում էին տիրանալ կախարդական մեդալիոնին։
Արտաքին հղումներ
Կատեգորիա:2003 ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր ոստիկանների մասին Կատեգորիա:Ամերիկյան ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Ամերիկյան էքշն կինոկատակերգություններ
(6860) Սիմս
(6860) Սիմս (Sims), աստերոիդ աստերոիդների հիմնական գոտում։ Հայտնաբերվել է 1991 թվականի փետրվարի 11-ին Սատորու Օտոմոյի և Օսամու Մուրամացուի կողմից Կիյոսատոյում ։
Միջին հեռավորությունը Արեգակից կազմում է 3,120189 ա. մ., առավելագույնը մոտենում է 2,7612 ա. մ. հեռավորության վրա և հեռանում 3,4792 ա. մ. ։ Արեգակի շուրջ մեկ ամբողջական պտույտ է կատարում 2013,12 երկրային օրվա ընթացքում, իր ուղեծրով շարժվելով միջինում 0,178827 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,01° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Սատորու Օտոմոյի կողմից հայտնաբերված աստերոիդներ Կատեգորիա:Օսամու Մուրամացուի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Շումեյկինո
Շումեյկինո (Шумейкине), ավան Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Շումեյկինո ավանում բնակվել է 1 մարդ։ Բնակչության խտությունը կազմել է 100 մարդ/կմ²։
Շումեյկինո գյուղը գտնվում է Բախմաչ քաղաքի կենտրոնից մոտ 21 կմ հյուսիս-արևելք։ Բնակավայրի միջին բարձրությունը ծովի մակարդակից 127 մ է։ Գյուղը գտնվում է բարեխառն մայրցամաքային կլիմայական գոտում։
Արտաքին հղումներ
Կատեգորիա:Ուկրաինայի Չեռնիգովի մարզի Բախմաչի շրջանի բնակավայրեր Կատեգորիա:Ուկրաինայի ավաններ
Դիխթաու
Դիխթաու (Дых тау), լեռնազագաթ Մեծ Կովկասի կենտրոնական մասում՝ Կողքային լեռնաշղթայում, Չեբեք-Ղուլամ գետի (Թերեքի ավազան) ակունքներում, Կաբարդա-Բալկարական Հանրապետությունում։ Բարձրությունը 5203 մ է։
Անվանում
Անվանումն առաջացել է թուրքերեն դիկ «ուղղաբերձ, զառիթափ» և թաու՝ «լեռ» բառերից, այսինքն՝ «զառիթափ լեռ» ։
(6861) 1991 FA3
(6861) , աստերոիդ աստերոիդների հիմնական գոտում։ Հայտնաբերվել է 1991 թվականի մարտի 20-ին Անրի Դեբեոնի կողմից Լա Սիլյայում ։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Անրի Դեբեոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տրուխինո (գյուղ, Կրասնոբակովսկի շրջան)
Տրուխինո (Трухино), գյուղ Ռուսաստանի Նիժնի Նովգորոդի մարզի Կրասնոբակովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Կրասնոբակովսկի շրջանի բնակավայրեր
Իգոր Կուդրյավցև
Իգոր Նիկոլաևիչ Կուդրյավցև (Игорь Николаевич Кудрявцев, ), ռուս խորհրդային բանաստեղծ։
Կենսագրություն
Իգոր Կուդրյավցևը ծնվել է Ռուսաստանի Վոլոգդայի մարզի Սոկոլ քաղաքում։ Այնուհետև ընտանիքը տեղափոխվել է Կրասնոդարի երկրամասի Կուշչովսկայա գյուղ։
1962 թվականին ավարտել է Ռոստովի գյուղատնտեսական մեքենաշինության տեխնիկումը, 1985 թվականին` Մաքսիմ Գորկու անվան գրականության ինստիտուտի բարձրագույն գրական դասընթացները։ Աշխատել է «Ռոստսելմաշ» գործարանում որպես փականագործ-հավաքող, անդամակցել է գործարանի գրական կազմակերպությանը։ Ծառայել է խորհրդային բանակի շարքերում։
Ստեղծագործություն
Կուդրյավցևի առաջին բանաստեղծությունները լույս են տեսել 1959 թվականին «Ռոստսելմաշևեց» թերթում։ Նա տպագրվել է «Մոսկվա», «Մոլոդայա գվարդիա», «Օգոնյոկ», «Սմենա», «Դոն» ամսագրերում, կենտրոնական ու մարզային թերթերում և կոլեկտիվ ժողովածուներում։ Իր «գրական ուսուցիչներից» նա առանձնացնում է ռոստովցի հայտնի բանաստեղծ Ալեքսանդր Ռոգաչովին (հետագայում առաջին ժողովածուի խմբագիրը) և Եվգենի Դոլմատովսկուն։ «Վաղ ուղի» բանաստեղծությունների առաջին գիրքը լույս է տեսել Դոնի Ռոստովում 1978 թվականին։ Դրա համար նրան շնորհվել են ԽՍՀՄ գրողների միության, Կոմերիտմիության կենտրոնական կոմիտեի, ԽՍՀՄ հրատպետկոմի և երիտասարդ բանաստեղծների համամիութենական առաջին մրցույթի մրցանակներ, իսկ 1979 թվականին նա ընդունվել է ԽՍՀՄ գրողների միություն։ Այնուհետև Ռոստովի և Մոսկվայի հրատարակչություններում լույս են տեսել նրա բանաստեղծությունների ութ գրքերը և պատմական-վավերագրական մի քանի հրատարակություններ։ Իգոր Կուդրյավցևի բանաստեղծությունների թեմատիկան բավական լայն է. փիլիսոփայական, սիրային քնարերգություն, հասարակական-քաղաքական և պատմական արդիական թեմաներով, Դոնի տարածաշրջանի բնության և մարդկանց մասին բանաստեղծություններ։ Կուդրյավցևի գործերից առավել հայտնի է «Մենամարտ» բանաստեղծությունը ։
Պարգևներ և մրցանակներ
ԽՍՀՄ գրողների միության, Կոմերիտմիության կենտրոնական կոմիտեի, ԽՍՀՄ հրատպետկոմի և երիտասարդ բանաստեղծների համամիութենական առաջին մրցույթի մրցանակների դափնեկիր։
Արտաքին հղումներ
Կատեգորիա:ԽՄԿԿ անդամներ Կատեգորիա:Ռուս բանաստեղծներ Կատեգորիա:Խորհրդային բանաստեղծներ Կատեգորիա:Մաքսիմ Գորկու անվան գրականության ինստիտուտի շրջանավարտներ Կատեգորիա:ԽՍՀՄ գրողների միության անդամներ Կատեգորիա:Բանաստեղծներ այբբենական կարգով
Չինաստան (այլ կիրառումներ)
China
Էմիլիա Ռիդբերգ
Էմիլիա Ռիդբերգ, առավել հայտնի է որպես Էմիլիա, շվեդ երգչուհի , փոփ ժանրի բալլադների կատարող, առավել հայտնի է իր «Big Big World» հիթի շնորհիվ։ Էմիլին հայտնի է դարձել 1996 թվականին՝ Լարս Անդերսոնի շնորհիվ։
Կենսագրություն
Էմիլիայի հայրը եթովպիացի հայտնի երգիչ է՝ Teshome Mitiku, մայրը՝ նույնպես հայտնի շվեդ երգչուհի է։
2009 թվականին Էմիլիան մասնակցել է Melodifestivalen մրցույթին։ Ներկայացել է «You’re My World» (Դու՝ իմ աշխարհն ես) երգով։
Մրցույթում Էմիլիան հասել է մինչև եզրափակիչ։ եզրափակչում նա զբաղեցրել է 9-րդ հորիզոնականը։ Իր նոր ալբոմը կոչվում է «My World» (Իմ աշխարհը), սկավառակում կլինեն «Teardrops», «I'll get over you», «You're my world» և ուրիշ երգեր։ Իր նոր սինգլը՝ «Teardrops»ը, թողարկվել է 2009 թվականի հունիսի 2-ին։
Անձնական կյանք
Էմիլիան ունի 1 որդի։
Արտաքին հղումներ
Կատեգորիա:Շվեդ երգչուհիներ Կատեգորիա:21-րդ դարի երգչուհիներ
Ստարոմուխամետովո
Ստարոմուխամետովո (Старомухаметово, Иҫке Мөхәмәт), գյուղ Ռուսաստանի Բաշկորտոստան հանրապետության Կիգինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կիգինսկի շրջանի բնակավայրեր
Բորիս Դիաու
Բորիս Բաբակար Դիաու-Ռիֆորդ (ֆրանս.` Boris Babacar Diaw-Riffiod, ), ֆրանսիացի բասկետբոլային պաշտոնյա և նախկին բասկետբոլիստ։ Ներկա պահին հանդիսանում է Ֆրանսիայի Pro A բասկետբոլի առաջնության «Մետրոպոլիտանս 92» ակումբի նախագահը
Մարզական կարիայի 14 մրցաշրջան անցկացրել է Բասկետբոլի ազգային ասոցիացիայում (NBA)։ «Սան Անտոնիո Սփըրս» ակումբի կազմում 2014 թվականին դարձել է NBA-ի չեմպիոն։
Ակումբային կարիերայից զատ, հանդես է եկել նաև Ֆրանսիայի բասկետբոլի ազգային հավաքականի կազմում, 2005 և 2011 թվականների Եվրոպայի առաջնություններում համապատասխանաբար գրավելով երրորդ և երկրորդ տեղերը։
Արտաքին հղումներ
Կատեգորիա:Ֆրանսիացի բասկետբոլիստներ Կատեգորիա:Ֆինիքս Սանսի բասկետբոլիստներ Կատեգորիա:Սան Անտոնիո Սփըրսի բասկետբոլիստներ Կատեգորիա:Յութա Ջազի բասկետբոլիստներ Կատեգորիա:Ատլանտա Հոքսի բասկետբոլիստներ Կատեգորիա:Շառլոթ Հորնեթսի բասկետբոլիստներ Կատեգորիա:ԲԱԱ-ի բասկետբոլիստներ Կատեգորիա:Շառլոթ Բոբքեթսի բասկետբոլիստներ
Զանգվածային սպանություն Ռաչակում
Զանգվածային սպանություն Ռաչակում (Masakra e Reçakut) կամ միջադեպ Ռաչակում (случај Рачак, масакр у Рачку, инцидент у Рачку), իրադարձություններ Ռաչակ գյուղում (Կոսովոյի և Մեթոխիայի ինքնավար երկրամաս, Շտիմլե համայնք (Штимље), այսօր` Կոսովոյի Հանրապետություն)` 1999 թվականի հունվարի 15-ին, հարավսլավական ոստիկանության և ալբանացի ապստամբների միջև ռազմական հակամարտության ընթացքում։
Ալբանացի ապստամբների վարկածի համաձայն՝ հարավսլավական ուժային գերատեսչությունների ներկայացուցիչները գյուղում զանգվածային հաշվեհարդար են կազմակերպել քաղաքացիական բնակչության նկատմամբ՝ սպանելով 45 խաղաղ բնակիչների։ Այս լույսի տակ ներկայացվող Ռաչակում տեղի ունեցած միջադեպը ՆԱՏՕ-ի համար առիթ է հանդիսացել առաջին անգամ բարձրացնել Հարավսլավիայի նկատմամբ ուժի կիրառման հարցը ։
Հարավսլավական «Տանյուգ» լրատվական գործակալության վարկածով՝ Ռաչակում տեղի է ունեցել գործողություն մի խումբ ալբանական մարտիկների դեմ, որոնք գյուղի մերձակայքում օգտագործել են ամրացված կետերի համակարգը ։
Միջադեպ
Սերբական աղբյուրների համաձայն՝ 1999 թվականի հունվարի 8-10-ը Ռաչակի մերձակայքում տեղի են ունեցել ԿԱԲ-ի մարտիկների մի քանի հարձակումներ հարավսլավական ոստիկանների վրա, ինչի հետևանքով զոհվել է Հարավսլավիայի միութենական հանրապետության ՆԳՆ 4 աշխատակից ։ Հունվարի 14-ի երեկոյան ոստիկանությունը շրջապատել է գյուղը, քանի որ կասկածում էր, որ այնտեղ թաքնվում են ոստիկան Սվետիսլավ Պրժիչին սպանողները, որը հունվարի 10-ին մահացել է Սլիլովո գյուղի դարանակալում։ Ուրբաթ առավոտյան ժամը 7-ին ոստիկանությունը սկսել է գյուղի գնդակոծությունը հարակից երկու բլուրների կողմից, միաժամանակ գնդակոծվել են նաև հարևան Պետրա, Մալոպոլցե և Ռենայա գյուղերը։
Ներքին գործերի նախարարության պնդմամբ՝ ոստիկանական ստորաբաժանումների կողմից գյուղ մտնելու փորձի ժամանակ նրանց վրա կրակ է բացվել հրաձգային զենքից և ականանետերից, իսկ ԿԱԲ-ի մարտիկները թաքնվել են խրամատներում և հանպատրաստից պատրաստված բունկերներում։ Պաշտպանության ճեղքումից հետո ապստամբները նահանջել են գյուղից հարավ գտնվող սարեր։ Հարավսլավական ոստիկանության տվյալներով՝ մարտում սպանվել են մի քանի տասնյակ ապստամբներ, որոնց մեծ մասը կրում էր ԿԱԲ համազգեստը։ Միևնույն ժամանակ հարավսլավացիների ավար են դարձել մի քանի գնդացիրներ, երկու դիպուկահար հրացաններ, մի քանի տասնյակ ավտոմատներ, ձեռքի նռնակներ, ռադիոկայան և այլն։ Հարավսլավական կողմից վիրավորվել է մեկ ոստիկան, մի քանի ավտոմեքենա վնասվել է գնդակոծությունից ։
Գյուղի բնակիչները արևմտյան լրատվական գործակալությունների լրագրողներին պատմել են, որ ոստիկանությունը, խուզարկելով գյուղը, ձերբակալել է 26 տղամարդու, որոնցից մեկին մահացած են գտել հաջորդ օրը։ Ռաչակի բնակիչներից Մուսա Յակուպին «The Guardian» թերթի թղթակցին պատմել է, թե ինչպես է ոստիկանությունը ծեծել ձերբակալված տղամարդկանց, իսկ հետո ստիպել բնակիչների մի խումբ փախչել բլրի վրայով, ինչի հետևանքով գյուղացիները խաչաձև կրակի տակ են ընկել ոստիկանության և ԿԱԲ-ի մարտիկների կողմից ։
ԿԱԲ-ը խոստովանել է, որ 8 սպանվածներ եղել են իր մարտիկները։ Հունվարի 16-ին դեպքի վայր է ժամանել Ուիլյամ Վոլքերը, որը բանակցություններ է վարել ԿԱԲ-ի տեղի հրամանատարի հետ։ Միևնույն ժամանակ բրիտանացի գեներալ Դրևենկիևիչը հարավսլավական ոստիկանությանը համոզում էր գյուղ չմտնել, որպեսզի խուսափի նոր բախումներից։ Հունվարի 16-ի լույս 17-ի գիշերը ալբանացիները բոլոր մարմինները տեղափոխել են տեղական մզկիթ ։
Քանի որ Հարավսլավիայի փորձագետները հրաժարվել են գյուղ մտնել առանց ոստիկանության ուղեկցության, ինչը պահանջում էր Դրևենկիյիչը, հունվարի 18-ին գյուղի նոր գրոհի է ենթարկվել։ Շուրջ 60 ոստիկան զրահատեխնիկայի աջակցությամբ մտել է գյուղ, ինչը թույլ է տվել դատավոր Դանիցե Մարինկովիչին երեք միջազգային դիտորդների ուղեկցությամբ ստուգել դիակները և տանել դրանք Պրիշտինա՝ հետագա փորձաքննության համար ։
Սերբական և բելառուսական փորձագետների եզրակացություններ
Բելառուսական և սերբական փորձագետների համատեղ հետազոտությունը երկրամասում ԵԱՀԿ առաքելության երկու ներկայացուցիչների ներկայությամբ սկսվել է հունվարի 19-ին ։ Դիահերձումը վարում էր պրոֆեսոր Վույադին Օթաշևիչը։ Ըստ փորձագետների եզրակացությունների` գյուղում հայտնաբերված 40 դիակները մահապատժի չեն ենթարկվել և նրանց ձեռքերի վրա հայտնաբերվել են վառոդի հետքեր, ինչը վկայում է սպանվածների` զենք պահելու և ալբանական անջատողականներին պատկանելու մասին ։
Եվրամիության հանձնաժողովի եզրակացություններ
Զոհերից մեկը երիտասարդ կին էր, ևս մեկ զոհ դեռահաս է եղել, մյուսները՝ մեծահասակ տղամարդիկ։ Եվրոպական միության քննիչների պնդմամբ՝ նրանք ոչ մի հաստատում չեն գտել այն կարծիքին, որ սպանվածները կոմբատանտներ են եղել ։
Հետագա իրադարձություններ
1999 թվականի հունվարի 29-ին «Հյուման Րայթս Վոթչ» կազմակերպությունը, որը զբաղվում է մարդու իրավունքների խախտումների փաստագրմամբ, հրապարակել է Ռաչակի իրադարձությունների մասին զեկույցը, որը վերնագրված է «Yugoslav Forces Guilty of War Crimes in Racak, Kosovo» և հիմնված է հարձակման ականատեսների հետ տասնչորս տարբեր հարցազրույցների վրա։
Միջազգային դատարանում հանդես գալով որպես փորձագետ՝ ֆիննական հանձնաժողովի գլխավոր փորձագետը պնդում էր, որ հանձնաժողովի եզրակացությունը կեղծված չի եղել, թեև հետագայում ինքնակենսագրության մեջ նշել էր, որ իր աշխատանքի ժամանակ Ֆինլանդիայի ԱԳՆ ներկայացուցիչները էլեկտրոնային փոստով կարծիք են հայտնել եզրակացությունների ձևակերպման վերաբերյալ ։
Համբուրգի դատական բժշկության ինստիտուտի տնօրեն Կլաուս Պյուշելը, որը ուսումնասիրել է ֆիննական պաթոլոգոանատոմների եզրակացությունը, հայտարարել է, որ փորձաքննությունը ոչ մի ապացույց չի ցույց տվել, որ սպանվածները խաղաղ բնակիչներ են եղել, առավել ևս, որ նրանք սպանվել են սերբ զինվորականների կողմից ։ Ըստ Ռաչակում հայտնաբերված 45 զոհերի վերաբերյալ ֆինն ու բելառուս փորձագետների ուսումնասիրությունների արդյունքների՝ 39-ը ՊԱԿ-ի մարտիկներ են եղել, որոնք սպանվել են սերբական ոստիկանության հետ մարտերում և բերվել են Կոսովոյի այլ շրջաններից։ Կլաուս Պուշելը կողմ է եղել այդ եզրակացություններին ։
2006 թվականի հուլիսի 10-ին, Սլոբոդան Միլոշևիչի մահից չորս ամիս անց, Հաագայի տրիբունալը հանել է Ռաչակում զանգվածային սպանության մասին կետը սերբ գեներալներին ներկայացված մեղադրական ցուցակից ։
Վեճեր մահվան փաստի մասին
Սլոբոդան Միլոշևիչի պնդմամբ՝ Հաագայի տրիբունալում «Ռաչակում ոչ մի զանգվածային սպանություն չի եղել», իսկ «խաղաղ բնակիչների գնդակահարությունը բեմադրվել է Կոսովոյի Ազատագրության Բանակի ալբանացի մարտիկների կողմից»։ Հարավսլավիայի նախկին նախագահի խոսքով՝ ալբանացի անջատողականները մարտում սպանված զինվորներին քաղաքացիական հագուստ են հագցրել  և դիակները հավաքել ընդհանուր գերեզմանում՝ միջազգային հանրությանը Հարավսլավիայի դեմ ավելի կոշտ միջոցների մղելու համար ։
Դատավարության ժամանակ պրոֆեսոր Սլավիշ Դոբրիչանինը, ով Պրիշտինայի դատաբժշկական փորձագետ է, դատավարության ընթացքում հանդես գալով որպես վկա, կասկածի տակ է դրել Հելենա Ռանտայի փաստարկները ։
Իր հերթին ամերիկացի դիվանագետ Ուիլյամ Ուոլքերը (William Walker), որը Կոսովոյում գլխավորել է միջազգային վերահսկողական առաքելությունը, հայտարարել է, որ «մարտի և հագուստը փոխելու ոչ մի նշան հետաքննությունը չի բացահայտել», ինչպես նաև` քննադատել է Միլոշևիչի տարբերակը ։ Ուոլքերը պնդում էր, որ նախկին հարավսլավական առաջնորդը շատ լավ գիտեր այն մասին, թե ինչ էր կատարվում Կոսովոյում և ստում էր Կոսովոյի ալբանացիների սպանությունների մասին ։ Նրա խոսքով՝ իրենց առաջին իսկ տեսած զոհերը տարեց ալեհեր մարդիկ են եղել ։ Որոշ դիտորդների կարծիքով՝ Ուոլքերի հայտարարությունը կարևոր դեր է խաղացել համաշխարհային հասարակական կարծիքի ձևավորման գործում, ինչը, ինչպես պնդում են, հանգեցրել է Հարավսլավիայի դեմ ՆԱՏՕ-ի պատերազմին  ։
Կրագուևաց քաղաքի շրջանային դատարանի դատավոր Դանիել Մարինկովիչը քննադատել է Ուոլքերի դիրքորոշումը։ Նրա խոսքով՝ այն կանանց և երեխաների մարմինները, որոնք Ուոլքերը գտել է Ռաչակում, քննչական խմբին չի հաջողվել հայտնաբերել ։
Սակայն բրիտանացի գեներալ-մայոր Ջոն Դրևենկիևիչը ( John Drewienkiewicz) (Ուոլքերի ռազմական խորհրդական), որը նաև ԵԱՀԿ առաքելությամբ Կոսովոյում էր գտնվում, հաստատում է, որ Ռաչակի շրջակայքում դաժան մարտ է տեղի ունեցել ալբանական մարտիկների և սերբական ստորաբաժանումների միջև, և որ այդ մարտից հետո «առնվազն 15 ժամ» է անցել, նախքան միջազգային դիտորդները ժամանել են դեպքի վայր և տեսել «գնդակահարվածների դիակները»։ Ընդ որում գեներալը, որն ինքը ներկա է եղել ալբանացիների դիակների հայտնաբերման վայրում, հայտարարել է, որ դրանք գնդակահարվել են սերբ զինվորականների կողմից ։
Հիշատակ
2009 թվականի հունվարի 15-ին Կոսովոյի Հանրապետության փոստը փոստային նամականիշ է թողարկել՝ «նվիրված Ռաչակի կոտորածի 10-րդ տարելիցին» ։
Արտաքին հղումներ
Կատեգորիա:Զանգվածային սպանություն
Շալե
Շալե, Ալպերի շվեյցարական հատվածում հանդիպող տուն՝ փայտի և քարի համադրմամբ։ Համադրման նպատակն է՝ գետնամոտ հատվածում ապահովել ջրամեկուսացում, իսկ վերին հատվածում, որտեղ հասանելի չեն անձրևն ու ձյունը, ապահովել առավելագույն ջերմամեկուսացում՝ փայտի միջոցով, որի հետ ավելի հեշտ է աշխատել ։ Շալեներն անպայման ունենում են բուխարիներ և ջեռուցվում են հիմնականում փայտով։ Քանի որ Ալպերը բարձրալեռնային գոտի է, և ձմռան ընթացքում բավականին ցածր ջերմաստիճան է գրանցվում, վառարան-բուխարիները լինում են երկուսը կամ մի քանիսը։ Շալեները փայտե կառուցվածքի շնորհիվ օդափոխության կարիք չեն ունենում, և միաժամանակ փայտի ցածր ջերմափոխանցման շնորհիվ ապահովում են բարձր ջերմամեկուսացում։ Շալեները հիմնականում ունենում են մեկ մուտք, միջհարկային անցումները փայտե աստիճաններով են կազմակերպվում։ Շալեն էկոլոգիապես մաքուր շինություն է, քանի որ բացի բնական շինանյութերից այլ բան չի օգտագործվում ։
Գրականություն
Կատեգորիա:Տներ
Բերբին
Բերբին, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։ Գտնվում էր գավառի արևելյան մասում, Տիգրիսի ձախ վտակներից մեկի ակունքի տարածքում, Ջուդիդաղ լեռից հարավ-արևելք ։
Բնակչության մասին տվյալներ չեն պահպանվել։
Պանչեն Լամա
Պանչեն Լամա (, 班禪喇嘛), տիբեթական բուդդայականության գելուգ դպրոցում Դալայ Լամայից հետո երկրորդ լաման։ Պանչեն Լամաները վերամարմնավորման (տուլկու) շարք են, որոնք գոյություն են ունեցել 17-րդ դարի սկզբից։ Այս տոհմի ներկայացուցիչները Բուդդա Ամիտաբհայի սերունդներն են։ «Պանչեն Լամա» նշանակում է «մեծ գիտնական»՝ սանսկրիտով ​​paṇḍit (պանդիտ, գիտնական) և տիբեթերեն chen (մեծ) բառերից։
Իրական Պանչեն Լամա XI-ի շուրջ ծագել է հակամարտություն։ Դալայ Լամա XIV-ը և տիբեթյան բարձրագույն հոգևորականները ճանաչում են Գեդուն Չոկյի Նյիմային։ Բոլոր կանոնների համաձայն նա ճանաչվել է XIV Դալայ Լամայի կողմից, բայց շուտով ՉԺՀ զինվորականները տարել են նրան և իր ընտանիքին։ 1995 թվականից Գեդուն Չոկյի Նյիման համարվում է անհետ կորած։ Փոխարենը Չինաստանի կառավարությունը Գյալցեն Նորբուին հայտարարել է Պանչեն Լամա ։ Այնուամենայնիվ, Տիբեթի հոգևորականությունը և առաջին հերթին XIV Դալայ Լաման չեն ճանաչում Չինաստանի դրածոյին։
Վերաբերմունքը Դալայ Լամաների նկատմամբ
Պանչեն Լաման մասամբ պատասխանատու է Դալայ Լամայի հաջորդ մարմնավորում գտնելու համար և հակառակը։ Միևնույն ժամանակ հաջորդ մարմնավորման որոնումը խիստ կրոնական խնդիր է՝ կապված բարդ ծեսերի և մշակված ավանդույթների հետ։ Պանչեն Լամա փնտրելիս Դալայ Լաման պետք է վերջնական որոշում կայացնի։ Այս ավանդույթը սկիզբ է առել IV Դալայ Լամայից, ով Պանչեն է անվանել իր դաստիարակ, Շիգաձեի Տաշիլունպո վանքի գիտնական Լոբսանգ Չոկյի Գյալցենին։ Լոբսանգ Չոկյի Գյալցենին նախորդած երեք մարմնավորումները նույնպես ճանաչվել են Պանչեն Լամա։
Դրանից հետո V Դալայ Լաման ճանաչել է Լոբսանգ Եշեին որպես V Պանչեն Լամա։ VII Դալայ Լաման Պալդեն Եշեին ճանաչել է որպես VI Պանչեն Լամա, որն իր հերթին ճանաչել է VIII Դալայ Լամային, իսկ VIII Դալայ Լաման ճանաչել է VII Պանչեն Լամային։
1959 թվականին, երբ Չինաստանի ժողովրդական ազատագրական բանակի զորքերը մտել են Ու-Ցանգ, և Դալայ Լամա XIV-ը փախել է Հնդկաստան, Պանչեն Լամա X-ը դարձել է Տիբեթի գլխավոր քաղաքական գործիչը։ Սակայն 9 տարի անց նա բանտարկվել է Չինաստանի բանտում և ազատ արձակվել 1977 թվականին, իսկ մինչև 1982 թվականը Պեկինում տնային կալանքի տակ է եղել։ 1983 թվականին նա ամուսնացել է մի չինուհու հետ և ունեցել դուստր։ Այս վարքը անսովոր է գելուգ դպրոցի լամայի համար։ 1989 թվականին գտնվելով Շիգաձեում՝ նա 51 տարեկան հասակում անսպասելիորեն մահացել է։ Հայտնի է, որ մինչ այդ նա հանդես է եկել ելույթով՝ դատապարտելով չինացիների կողմից Տիբեթի բռնազավթումը։ Որոշ կազմակերպություններ քննադատել են նրան՝ անվանելով չինական խամաճիկ, բայց Դալայ Լաման և բուդդայական լամաների ու գիտնականների մեծամասնությունը հավատում էին, որ նա արել է ամեն ինչ՝ փորձելով օգնել մարդկանց։
1995 թվականի մայիսի 14-ին Դալայ Լաման վեցամյա Գենդուն Չոկյի Նյիմային հայտարարել է նոր Պանչեն Լամա։ Չինաստանի կառավարությունն անմիջապես արձագանքել է դրան և «նշանակել» մեկ այլ երեխայի՝ Գյալցեն Նորբուին, իսկ Գենդուն Չոկյի Նյիմային տարել են ՉԺՀ իշխանությունների «հովանու տակ», որի գտնվելու վայրը մինչ օրս հայտնի չէ ։ Հավատացյալների մեծ մասը Գյալցեն Նորբուին չի ճանաչում որպես իրական Պանչեն Լամա, քանի որ ՉԺՀ պաշտոնյաների կողմից ավագ լամաների «նշանակման» ամբողջ համակարգը կոպտորեն հակասում է կրոնական կանոններին։
Արտաքին հղումներ
Կատեգորիա:Տիբեթական բուդդայականություն Կատեգորիա:Տիբեթ Կատեգորիա:Կրոնական տիտղոսներ Կատեգորիա:Կրոնական առաջնորդներ
Լազար Բուդագով
Լազար Բուդագով , ռուս թուրքագետ, արևելագետ։
Կենսագրություն
Ծագումով հայ է ։ Ավարտելով Աստրախանի վարժարանը՝ 1833 թվականից սովորել է Մոսկվայի համալսարանի փիլիսոփայության ֆակուլտետի պատմա-բանասիրական բաժնում ։ Երկուսուկես տարի դասավանդել է թվաբանություն արևելյան լեզուների Լազարյան ինստիտուտում ։ 1840 թվականին ավարտել է Կազանի համալսարանի փիլիսոփայության ֆակուլտետի արևելյան լեզուների բաժինը ՝ ոսկե մեդալով ։
Թիֆլիսում դասավանդել է թվաբանություն, ադրբեջաներեն և պարսկերեն լեզուներ (տղամարդկանց վարժարանում և կանանց ինստիտուտում)։
1845 թվականին հաստատվել է թաթարական լեզվի (ադերբեջանի բարբառի) դասախոս Սանկտ Պետերբուրգի պետական համալսարանի արևելյան լեզուների ֆակուլտետում, 1849 թվականից դարձել դոցենտ։ Թոշակի է անցել 1870 թվականի ապրիլի 4-ին։
1861 թվականից ծառայել է ԱԳ նախարարության Ասիական դեպարտամենտում դրագոմանի պաշտոնում ։
Մահացել է Սանկտ Պետերբուրգում և թաղվել Սմոլենսկի հայկական գերեզմանատանը ։
Գիտական գործունեություն
Բուդագովի բառարանի՝ նրա գլխավոր աշխատության ծավալը և կազմը որոշվում է նախևառաջ նրանով, որ այն կառուցված է թյուրքական լեզուների այն երկու դասակարգային խմբերի բառապաշարի համեմատության վրա, որոնց վրա այդ վերջիններս այդ ժամանակ դեռ զուտ ինտուիտիվ էին, այն է՝ «թուրքական» (ըստ ժամանակակից տերմինաբանության՝ օգուզերեն կամ հարավ-արևմտյան) և «թաթարական» (ղփչաքերեն կամ արևելյան) խմբերի։ Բառարանի լայն արտացոլումն է գտել համաթուրքական և միջթուրքական բառապաշարը։
Արտաքին հղումներ
Կատեգորիա:Ապրիլի 24 ծնունդներ Կատեգորիա:1812 ծնունդներ Կատեգորիա:Աստրախան քաղաքում ծնվածներ Կատեգորիա:Հունվարի 11 մահեր Կատեգորիա:1879 մահեր Կատեգորիա:Սանկտ Պետերբուրգ քաղաքում մահացածներ Կատեգորիա:Անձինք այբբենական կարգով Կատեգորիա:Գիտնականներ այբբենական կարգով Կատեգորիա:Դասագրքերի հեղինակներ Կատեգորիա:Ռուս արևելագետներ Կատեգորիա:Ռուս թարգմանիչներ
Վեսկուր
Վեսկուր(Vescours), կոմունա Ֆրանսիայում՝ Ռոն Ալպեր մարզում՝ Էն գավառում։ Էնի գավառ, մտնում է Սեն Տրիվե դե Կուրտ կանտոնայի կազմի մեջ։ Բուրկ ան Բրեսսայի կոմունա։
INSEE կոդը՝ 01437։
Աշխարհագրություն
Համայնքը գտնվում է մոտ 340 կմ հարավ-արևելք Փարիզից, 85 կմ հյուսիս Լիոնից, 34 կմ հարավ-արևմուտք Բուրկ ան Բրեսայից ։
Համայնքի տարածքով հոսում է Մոնտալիբոր (Montalibord) գետը։ Համայնքում կան բազմաթիվ լճեր։
Եղանակ
Կլիման ցամաքային է ցուրտ ձմեռներով և տաք ամառներով։ Անձրևներ հազվադեպ են լինում, հիմնականում՝ ամռանը։
Բնակչություն
2010 թ. բնակչությունը կազմել է 208 մարդ ։
Տնտեսություն
2010 թ. տվյալներով 125 մարդկանցից 99 (15-64 տարեկան) տնտեսապես ակտիվ են, 26-ը՝ պասիվ (ակտիվության ինդեքսը՝ 79,2 %, 1999 թ. 70,3 % էր)։ 99 ակտիվ բնակիչներից 93-ը (50 տղամարդ և 43 կին) աշխատում են, գործազուրկ էր 6-ը (3 տղամարդ և 3 կին)։ 26 պասիվներից 7-ը աշակերտներ և ուսանողներ են, 13-ը՝ թոշակառուներ, 6-ն էլ պասիվ են այլ պատճառներով.
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Ռիչարդ Էլի
Ռիչարդ Թեոդոր Էլի (Richard Theodore Ely, ), ամերիկացի տնտեսագետ, համահիմնադիր և Ամերիկյան տնտեսական ասոցիացիայի վեցերորդ նախագահ 1900-1901 թվականներին ։
Կենսագրություն
Ռիչարդը ծնվել է 1854 թվականի ապրիլի 13-ին Նյու Յորք նահանգի Ռիփլի քաղաքում, հայրը Էզրա Սթերլինգ էլին էր, մայրը՝ Հարիեթ Գարդներ Մեյսոնը։
1876 թվականին ստացել է բակալավրի աստիճան, իսկ 1879 թվականին՝ մագիստրոսի աստիճան Կոլումբիայի համալսարանում, 1881 թվականին ավարտել է Հայդելբերգի համալսարանը դոկտորի աստիճանով, 1892 թվականին ստացել է դոկտորի աստիճան Հոբարտի և Վիլյամ Սմիթի քոլեջում ։
1881-1892 թվականներին եղել է Ջոնս Հոփքինսի համալսարանի պոլիտէկոնոմիայի ամբիոնի պրոֆեսոր, այնուհետև 1892-1925 թվականներին՝ Վիսկոնսինի համալսարանին կից Տնտեսագիտության դպրոցի պրոֆեսոր և տնօրեն։ 1925-1933 թվականներին Հյուսիսարևմտյան համալսարանում եղել է պրոֆեսոր ։
1884 թվականի հունիսի 25-ին Ռիչարդն առաջին անգամ ամուսնացել է Աննա Անդերսոնի հետ։
1885 թվականին եղել է համահիմնադիր, 1885-1892 թվականներին եղել է առաջին քարտուղարը, իսկ 1900-1901 թվականներին՝ Ամերիկյան տնտեսական ասոցիացիայի նախագահը ։
Հանդես է եկել ԱՄՆ-ում որպես առաջադիմական շարժման առաջատար գործիչներից մեկը, որը պրոգրեսիվիզմի դարաշրջան է անվանել, պայքարել է սոցիալական բարեփոխումների և տնտեսության մեջ ավելի մեծ Պետական միջամտության համար՝ աշխատանքի պայմանների բարելավման, մանկական աշխատանքի վերացման, արհմիությունների իրավունքների ապահովման և կապիտալիզմի թերությունների վերացման նպատակով, ընդ որում, քննադատել է նաև սոցիալիզմը։ Եղել է Քրիստոնեական սոցիալական միության հիմնադիրն ու քարտուղարը։
Հիմնադրել և հանդիսացել է «Journal of Land» և «Public Utility Economics» ամսագրերի խմբագիրը ։
Հիշատակ
Ռիչարդը մահացել է 1943 թվականի հոկտեմբերի 4-ին Կոնեկտիկուտ նահանգի Օլդ Լայմ քաղաքում։
Ռիչարդ Էլիի տունը, որտեղ ապրել է Էլիի ընտանիքը, 1974 թվականից դարձել է ազգային պատմական վայր ։
Ջոնս Հոփկինսի համալսարանը 1998 թվականից անցկացնում է Ռիչարդ Էլիի հիշատակին նվիրված երկշաբաթյա ամենամյա դասախոսություններ ։
Ամերիկյան տնտեսական ասոցիացիան Ռիչարդ Էլիի հիշատակին նվիրված ամենամյա դասախոսություններ է անցկացնում 1962 թվականից ։
Եպիսկոպոսաց եկեղեցին կանոնականացրել է Ռիչարդ Էլիին և ամեն տարի հոկտեմբերի 8-ին հարգում է սրբերի պատարագի օրացույցը։
Մատենագրություն
Նրա ստեղծագործությունների ցանկը ներառում է ավելի քան 60 գիրք և հարյուրավոր հոդվածներ ՝
Ծանոթագրություններ
Կատեգորիա:Ինստիտուցիոնալիստ տնտեսագետներ Կատեգորիա:Ամերիկացի տնտեսագետներ
Մարակայբո (քաղաք)
Մարակայբո (Maracaibo), քաղաք Վենեսուելայի հյուսիս-արևմուտքում, Սուլիա նահանգի մայրաքաղաքը, խոշոր ծովային նավահանգիստ։
Հիմնվել է 1529 թվականին։ Քաղաքի բնակչությունը կազմում է մոտ 1,495,200 մարդ, երկրի մեծությամբ երկրորդ քաղաքն է մայրաքաղաք Կարակասից հետո։ Հանդիսանում է երկրի խոշորագույն նավթի վերամշակող կենտրոնը։
Քաղաքի մակերեսը կազմում է 1393 կմ², միջին բարձրությունը ծովի մակարդակից 6 մետր։
Արտաքին հղումներ
Կատեգորիա:Վենեսուելայի քաղաքներ
Մարակայբո (այլ կիրառումներ)
Մարակայբո անվանումը կարող է վերաբերել հետևյալ աշխարհագրական օբյեկտներին.
Կալե
Կալե (Calais ), քաղաք և նավահանգիստ Ֆրանսիայում։ Բնակչությամբ ամենամեծ քաղաքն է Նոր-Պա-դը-Կալե երկրամասում։
Կալեն Անգլիային ամենամոտ ֆրանսիական բնակավայրն է։ Անգլիայից ուղիղ գծով գտնվում է 34 կիլոմետր հեռավորության վրա։ Կալեի և անգլիական Դուվրի միջև աշխատում է լաստանավ, որը փոխադրամիջոց է համարվում, բացի այդ 1994 թվականից բացված է երկաթուղային թունելով երթևեկությունը Կալեի Կոլեո արվարձանից դեպի անգլիական Ֆոլքսթոն քաղաք։
Անվանում
Հնում եղել է Kalais։ Ենթադրում են, որ այն առաջացել է գալլական Kaleti կոչվող ցեղի անունից ։
Քաղաքականություն
2008 թվականից Կալեի վարչակազմը գլխավորում է Միություն՝ հանուն ժողովրդական շարժման խմբագրության անդամ Բուշար Նատաշան։
2008 թվականին համայնքային ընտրություններում իր գլխավորությամբ կազմված ձախ դաշինքը հաղթեց երկրորդ փուլում՝ ստանալով ձայների 54,02%-ը և կոտրելով 37 թվականների կոմունիստական իշխանությունը։
Ադոլֆ Վարմունդ
Ադոլֆ Վարմունդ, ավստրո-գերմանական քրիստոնյա արևելագետ, մանկավարժ։
Կենսագրությունը
Ադոլֆ Վարմունդը ծնվել է 1827 թվականի հունիսի 10-ին Վիսբադեն քաղաքում ։ Երիտասարդ արհեստավորի ընտանիքից սերված Վարմունդը հսկայական ջանքերով կյանքի ճանապարհ է անցել ՝ անցնելով դասական և արևելյան բանասիրության դասընթաց Գյոթինգենի համալսարանում ։
1862 թվականին նա որպես Վիեննայի համալսարանի պրիվատ-դոցենտ սկսել է դասախոսություններ կարդալ արաբերեն, պարսկերեն և թուրքերեն լեզուների վերաբերյալ ։ 1885-1897 թվականներին եղել է այդ ուսումնական հաստատության ղեկավարը։
1908 թվականին Վարմունդն իր արմատական քաղաքական հայացքների համար պաշտոնանկ էր արվել (առանց կենսաթոշակի) ։
Վարմունդի գիտական աշխատություններից առավել հայտնի են «Arabisches Wörterbuch» (1876 թվական), «Babylonierthum, Judenthum u. Christenthum» (1882 թվական), «Christliche Schule und Judenthum» (1885 թվական), «''Gesetz des Nomadenthums der heutig. Judenherrschaft» (1887 թվական), «Kulturkampf zwischen Asien u. Europa» (1887 թվական), «Kathol. Weltanschauung u. freie Wissenschaft''» (1908 թվական)։ Նշված շարադրություններից վերջինը առիթ է հանդիսացել տարեց գիտնականին զրկելու այն թոշակից, որը ստացել է 1900 թվականին ։ Հրատարակել է նաև Ֆուկիդիդի և Դիոդորի թարգմանությունները ։
Իր "Das Gesetz des Nomadentums und die heutige Judenherrschaft" աշխատության մեջ նա բացահայտ քարոզում է հակասեմականության գաղափարները և պնդում է հրեաներին Եվրոպայից արտաքսելու անհրաժեշտությունը ։
Ադոլֆ Վարմունդը մահացել է 1913 թվականի մայիսի 15-ին, Վիեննայում։
Արտաքին հղումներ
Կատեգորիա:Հունիսի 10 ծնունդներ Կատեգորիա:1827 ծնունդներ Կատեգորիա:Վիսբադեն քաղաքում ծնվածներ Կատեգորիա:Մայիսի 15 մահեր Կատեգորիա:1913 մահեր Կատեգորիա:Վիեննա քաղաքում մահացածներ Կատեգորիա:Անձինք այբբենական կարգով Կատեգորիա:Գիտնականներ այբբենական կարգով Կատեգորիա:Գերմանացի մանկավարժներ Կատեգորիա:Գյոթինգենի համալսարանի շրջանավարտներ Կատեգորիա:Ավստրիացի ակադեմիկոսներ Կատեգորիա:Գերմանացի լեզվաբաններ
Պետրովսկոե (գյուղ, Ժովտնևի շրջան)
Պետրովսկոե (Петрівське), գյուղ Ուկրաինայի Նիկոլաևի մարզի Վիտովսկի շրջանում։ Հիմնադրվել է 1917 թվականին։
2001 թվականի տվյալներով Պետրովսկոե գյուղում բնակվում էր 338 մարդ։ Բնակավայրը զբաղեցնում է 0,014 կմ²։
Բերմուդյան կոնֆերանս
Բերմուդյան համաժողով, միջազգային կոնֆերանս Մեծ Բրիտանիայի և Ամերիկայի Միացյալ Նահանգների միջև, որը տեղի է ունեցել 1943 թվականի ապրիլի 19-30-ը Համիլթոնում (Բերմուդյան կղզիներ)։
Պետրովսկոե (գյուղ, Ժովտնևի շրջան)
Արտաքին հղումներ
Կատեգորիա:Ուկրաինայի Նիկոլաևի մարզի Վիտովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1917 թվականին հիմնադրված բնակավայրեր
Բերմուդյան կոնֆերանս
Թեմա և մասնակիցներ
Քննարկման թեման դարձել է հրեա փախստականների հարցը, որոնք ազատ են արձակվել դաշնակից զորքերի կողմից, և նրանց մասին, ովքեր դեռևս նացիստների վերահսկողության տակ են մնացել օկուպացված Եվրոպայի տարածքում։ Սակայն համաժողովն ի սկզբանե անցկացվել է ոչ թե հրեաներին փրկելու նպատակով, այլ ԱՄՆ-ում և Մեծ Բրիտանիայում հասարակական կարծիքը հանդարտեցնելու նպատակով, որը վրդովմունք է հայտնել նացիստների կողմից հրեաների զանգվածային սպանությունների կապակցությամբ։ Կոնֆերանսը կազմակերպվել էր այնպես, որ լրագրողներն այնտեղ չընդգրկվեն, թույլ չտվեցին մասնակցել նաև հրեական կազմակերպությունների ներկայացուցիչներին ։
Միացյալ Նահանգների պատվիրակությունը գլխավորում էր Հարոլդ Վ. Դոդդսը։ Բրիտանական պատվիրակությունը գլխավորում էր Ռիչարդ Լոուն՝ արտաքին գործերի նախարարությունում կրտսեր նախարարը ։
Արդյուքներ
ԱՄՆ-ն չի ավելացրել իր ներգաղթի քվոտաները հրեա փախստականների համար։ Չի հաջողվել նույնիսկ չեղարկել 1939 թվականի Սպիտակ գիրքը, որը սահմանափակում է հրեական ներգաղթը Պաղեստին 5 տարվա ընթացքում 75 հազար մարդու ընդհանուր թվի համեմատությամբ, չնայած դա հրեական կազմակերպությունների կարևորագույն պահանջներից մեկն էր։ Բերմուդյան կոնֆերանսի միակ ձեռքբերումը փախստականների հարցերով միջկառավարական կոմիտեի գործունեության վերսկսումն էր, որը ստեղծվել է դեռևս պատերազմից առաջ Էվիանի խորհրդաժողովում ։
Արձագանք
Մեկ շաբաթ անց ամերիկյան սիոնիզտական «Հրեական բանակի կոմիտեն» հայտարարություն է տվել «Նյու Յորք Թայմս»-ին՝ կոնֆերանսի արդյունքները դատապարտելով որպես ծաղրուծանակ՝ ավելի վաղ տրված խոստումների ֆոնին, որոնք կօգնեն հրեա ժողովրդին և կթեթևացներ հրեական տառապանքները գերմանական օկուպացիայի ներքո ։ Սենատոր Հարրի Թրումանը ետ է կանչել իր անդամակցությունը կոմիտեին, քանի որ այդ հայտարարությունն ընդունել է որպես վիրավորանք այն ամերիկացի սենատորներին, որոնք մասնակցել են խորհրդաժողովին։
Ի նշան համաժողովի արդյունքների դեմ բողոքի, Լեհաստանի «Վտարանդի կառավարության» հրեական խորհրդատվական մարմնի անդամ Շմուել Զիգելբոյմը ինքնասպան է եղել։
Արտաքին հղումներ
Կատեգորիա:Երկրորդ համաշխարհային պատերազմի միջազգային կոնֆերանսներ
Վալդելագունա
Վալդելագունա (Valdelaguna), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Լաս Վեգաս շրջանում։ Տարածքը 42.13 կմ²։ Բնակչությունը՝ 887 մարդ(ըստ 2010 թվականի)։
Սերգեյ Հարությունով
Սերգեյ Ալեքսանդրի Հարությունով (Հարությունյան, ), ազգագրագետ։ Պատմական գիտությունների դոկտոր (1970), պրոֆեսոր։ ԽՍՀՄ ԳԱ (1991 թվականից՝ ՌԳԱ), թղթակից անդամ (1990) : Մարդաբանների և ազգաբանների համառուսաստանյան միության նախագահ (1990 թվականից)։
Կենսագրություն
1944 թվականին մահացել են Սերգեյի մայրն ու տատիկը, իսկ հայրը Հայրենական մեծ պատերազմից վերադարձել է կուրացած։ Ինչպես հետագայում հիշում է գիտնականը՝ դա անհավանական դժվարությունների պահ է եղել իր կյանքում հրեշավոր շրջադարձային պահ, երբ նա հասկացել է, որ հանկարծ, մեկ գիշերվա ընթացքում ինքը չափահաս է դարձել։ Սակայն Հարությունովը այդ ժամանակ է գիտակցել, որ իր կոչումը արևելագիտությունն է, որի ընտրության հարցում յուրահատուկ խթան է հանդիսացել մորաքույր Սոնյայի տեղափոխությունը Թբիլիսի։ Նախկին հեռընթաց նավարկության կապիտանի այրին իր հետ բերել է ամուսնու գնած ճապոնական շատ իրեր։ Այդ ամենը տեսնելուց հետո Հարությունովը կատարել է իր ընտրությունը ։
Դպրոցն ավարտելուց հետո Սերգեյ Հարությունովը 1950 թվականին ընդունվել է Մոսկվայի արևելագիտության ինստիտուտի ճապոնական բաժինը։ 1954 թվականին ինստիտուտը գերազանցությամբ ավարտելուց հետո ընդունվել է Ազգագրության ինստիտուտի ասպիրանտուրա։ 1956 թվականից Ճշգրիտ մեխանիկայի և հաշվիչ տեխնիկայի ինստիտուտում զբաղվել է ռուս-ճապոնական ալգորիթմի թարգմանությամբ։
1957 թվականին, Մոսկվայում Երիտասարդության և ուսանողների VI համաշխարհային փառատոնից հետո, Հարությունովը միացել է Մաքսիմ Լևինի Չուկոտկայի արշավախմբին, որտեղ աշխատել է մինչև 1987 թվականը, ազգագրական աշխատանք է կատարել Ռուսաստանի Ծայր Հյուսիսում, Ճապոնիայում, Վիետնամում, Հնդկաստանում։ Արշավախմբի շրջանակներում աշխատանքի ընթացքում հետազոտողը մշակել է հարպուն ծայրերի տիպաբանական սխեման, որոնցից հազարից ավելին հայտնաբերվել են երկու հին դամբարանատեղիներում։ Հարությունովը դրանք բաժանել է խմբերի` բացահայտելով դրանց առաջացումը և համատեղելիությունը, և եզրակացրեց, որ դրանք եղել են, ինչպես են դրանք կապված բնակչության ժամանակագրության, էկոլոգիայի և ցեղային կառուցվածքի հետ։ Հետագայում, արշավախմբի ընթացքում ձեռք բերված տվյալների հիման վրա գրվել են «Ուելենսկի դամբարանատեղի» (1969) և «Էկվենսկի դամբարանատեղի» (1975) աշխատությունները։
Խաչաղբյուրի պատմության և մշակույթի անշարժ հուշարձանների ցանկ (Գեղարքունիքի մարզ)
Այս հոդվածը ներկայացնում է Գեղարքունիքի մարզի Խաչաղբյուր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 19 հուշարձան (6 միավոր)։
Սերգեյ Հարությունով
Կենսագրություն
1962 թվականին Մ. Գ. Լեվինի ղեկավարությամբ Հարությունովը պաշտպանել է «Հին Արևելաասիական և այների կոմպոնենտները ճապոնացիների էթնոգենեզում» թեկնածուական ատենախոսությունը։
Խաչաղբյուրի պատմության և մշակույթի անշարժ հուշարձանների ցանկ (Գեղարքունիքի մարզ)
Ծանոթագրություններ
Կատեգորիա:Գեղարքունիքի մարզի հուշարձանների ցանկեր
Սերգեյ Հարությունով
Կենսագրություն
1972 թվականից ազգագրության հատուկ դասախոսություններ է կարդում նաև Երևանի պետական համալսարանում։ 1976, 1978, 1982, 1984, 1988 թվականներին Երևանի պետական համալսարանի գիտարշավախմբի կազմում ազգագրական ուսումնասիրություններ է կատարել Հայաստանում ։
1960-ականների կեսերին երիտասարդ արևելագետը մասնագիտական սերտ հարաբերություններ էր հաստատել իր հայ գործընկերների հետ։ Հետագա տարիների ընթացքում այդ հարաբերությունները խորացան ու զարգացան։ Այդ առիթով Հարությունովն ասել է․
1980-ական թվականներին շարունակվել են երկարատև արշավախմբերի արդյունքների հրապարակումները։ Հայագիտական ուսումնասիրությունների հիման վրա 1983 թվականին Էդուարդ Մարգարյանի, Յուրի Մկրտումյանի և համալիր հետազոտության մյուս մասնակիցների համահեղինակությամբ լույս է տեսել «Կենսապահովման և էթնոսի մշակույթը» մենագրությունը։ Հարությունովը հանդես է եկել որպես խմբագիր և համահեղինակ Հարավային Ասիայի ժողովուրդների էթնոգենեզի և էթնիկ պատմության վերաբերյալ նյութերի ժողովածուների, որոնք ներառում էին եզակի տվյալներ հնդկական և խորհրդային  արշավախմբերից՝ «Հարավային Ասիայի ժամանակակից բնակչության ձևավորման ակունքները» և «Հարավային Ասիայի ժողովուրդների ծագումը  և էթնիկ պատմությունը»։ 1984 թվականի մարտին Հարությունովը Օսակայում կայացած կոնֆերանսում ելույթ է ունեցել Ճապոնիայում և Հայաստանում ուրբանիզացիայի գործընթացների զուգահեռների մասին զեկուցմամբ, որը ճապոներեն տպագրվել է «Տոսիկի-նո-Բումմեյգակու» գրքում («Ուրբանիզացիայի մշակութաբանություն», Տոկիո, 1985)։ Չորս տարի անց լույս է տեսել «Ժողովուրդներ և մշակույթներ» մենագրությունը, որը մանրամասն նկարագրում է մեկ այլ կարևոր ընդհանուր մշակութային օրինաչափություն՝ տարածքային կայունությունը, որը հիմնված էր Ճապոնիայի մշակութային տարածքների լեզվաբանական, հնագիտական և ազգագրական ուսումնասիրությունների նյութերի վրա։ 2000 թվականին Միացյալ Նահանգներում հրատարակվել է «Ժողովուրդներ և մշակույթներ» գիրքը վերմշակված և լրացված տարբերակով «Մշակույթները, ավանդույթները և դրանց զարգացումը և փոխազդեցությունը» վերնագրով («The Edwin Mellen Press», Lewiston — Queenston — Lampeter) ։